OSNOVNA ŠKOLA IVANA MAŽURANIĆA

 VINKOVCI

 S.S. Kranjčevića 2

KLASA:007-03/24-01/2

URBROJ:2196-4-8-24-2

Vinkovci, 14. ožujka 2024.

 Na temelju članka 127. stav.13. Zakona o odgoju i obrazovanju u osnovnoj i srednjoj školi  (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14. 7/17. 68/18. 98/19. 64/20. 151/22. 156/23.), i članka 68. Statuta Osnovne škole Ivana Mažuranića Vinkovci, Školski odbor na sjednici održanoj dana

 14. ožujka 2024. pod točkom 4. dnevnoga reda, jednoglasno je donio

O D L U K U

O IMENOVANJU RAVNATELJICE OSNOVNE ŠKOLE IVANA MAŽURANIĆA VINKOVCI

I.

Marina Markić, OIB:XXXXXXXX iz Vinkovaca, Lapovačka 34, profesor hrvatskog jezika i književnosti imenuje se za ravnateljicu Osnovne škole Ivana Mažuranića Vinkovci , na mandat od pet (5) godine.

II.

Mandat iz točke I. ove odluke počinje teći od 01. rujna 2024. godine.

III.

Predsjednica Školskog odbora sklopit će s imenovanom ravnateljicom ugovor o radu na određeno puno radno vrijeme na rok od pet godina.

IV.

Ova Odluka stupa na snagu nakon dobivene suglasnosti ministra znanosti i obrazovanja.

Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

O b r a z l o ž e n j e

Školski odbor Osnovne škole Ivana Mažuranića Vinkovci na sjednici održanoj dana

14. ožujka 2024. godine raspisuje natječaj za imenovanje ravnatelja/ice Osnovne škole Ivana Mažuranića Vinkovci.

Natječaj za imenovanje ravnatelja/ice Osnovne škole Ivana Mažuranića Vinkovci objavljen je u „Narodnim Novinama“ broj:25/2024. od 01. ožujka 2024. , na mrežnoj stranici i oglasnoj ploči Škole.

Školski odbor Osnovne škole Ivana Mažuranića Vinkovci na sjednici održanoj dana

12. ožujka 2024. pregledao je dokumentaciju pristiglu na objavljeni Natječaj i utvrdio da je zaprimljena samo jedna prijava i to kandidata Marina Markić, prof. hrvatskog jezika i književnosti iz Vinkovaca, Lapovačka 34.

Školski odbor utvrđuje da je kandidat podnio potpunu i pravovremenu prijavu, da ispunjava uvjete natječaja i utvrdio Listu kandidata s jednim prijavljenim kandidatom za ravnatelja Škole.

Lista kandidata s priloženim dokazima o ispunjavanju uvjeta Natječaja dostavljena je Vijeću roditelja, Skupu radnika i Učiteljskom vijeću s uputom o potrebi održavanja sjednica na kojima je potrebno zauzeti stajalište o kandidatu, a pisani zaključak dostaviti Školskom odboru.

Dana 14. ožujka 2024. održane su sjednice Vijeća roditelja, Skupa radnika i Učiteljskog vijeća i pisani zaključci dostavljeni Školskom odboru Osnovne škole Ivana Mažuranića Vinkovci.

Školski odbor je na sjednici održanoj dana 14. ožujka 2024. nakon uvida u pristigle pisane zaključke, javnim glasovanjem jednoglasno donio odluku o imenovanju Marine Markić iz Vinkovaca, Lapovačka 34, za ravnateljicu Osnovne škole Ivana Mažuranića Vinkovci na mandat od pet (5) godina koji počinje teći od 01. rujna 2024. godine.

Odluka stupa na snagu nakon dobivene suglasnosti ministra znanosti i obrazovanja.

Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

Slijedom navedenog Školski odbor Osnovne škole Ivana Mažuranića Vinkovci, odlučio je kao u izreci ove odluke.

Pouka o pravnom lijeku:

Kandidat koji je podnio prijavu na natječaj ima pravo uvida u natječajnu dokumentaciju te može roku 15 dana od dana primitka ove Odluke zahtijevati sudsku zaštitu kod nadležnog suda.

 Predsjednica školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Darija Vištica,prof.

Dostaviti:

1. Marina Markić, Vinkovci, Lapovačka 34
2. Ministarstvo znanosti i obrazovanja, Zagreb, Donje Svetice 38
3. Grad vinkovci, Upravni odjel društvenih djelatnosti, Vinkovci, B.J. Jelačića 1
4. Upravni odjel za obrazovanje u Vukovarsko-srijemskoj županiji,

Vukovar, Županijska 9

1. Oglasna ploča i mrežna stranica Škole
2. Pismohrana, ovdje